Ministrul Apărării din Franța spune că ar fi justificată utilizarea armelor pe care ţara sa le-a livrat în Ucraina, pentru atacuri asupra bazelor militare de pe teritoriul Rusiei.
Ministrul din Franța a făcut un nou anunț despre Ucraina
Sebastien Lecornu spune că Rusia şi-a modificat strategia militară. De exemplu, ofensiva vizează distrugerea infrastructurii, în special cea energetică.
„Ucraina are dreptul să riposteze”, a susținut Lecornu într-un interviu acordat postului de radio France Info, conform EFE.
Potrivit ministrului, în ultimele săptămâni s-a confirmat că atacurile provin din ce în ce mai mult de la instalaţii militare de pe teritoriul Rusiei.
Ministrul francez a susținut apoi că, potrivit dreptului internaţional al războiului, „Ucraina are dreptul să riposteze”.
Sebastien Lecornu susține utilizarea armelor pe care ţara sa le-a livrat Kievului pe teritoriul rus
El a fost întrebat dacă Franţa va permite ca armele pe care le-a livrat Kievului să fie folosite pentru a ataca obiective de pe teritoriul rus.
Astfel, a repetat că armele sunt pentru ca Ucraina să se poată apăra. Astfel, spune el, susţine „din punct de vedere politic” această opţiune.
Lecornu a remarcat că atât Regatul Unit, cât şi SUA au permis acest lucru.
„Trebuie să ne uităm la legitimă apărare”, a repetat el înainte de a aminti că la începutul săptămânii preşedintele Emmanuel Macron a vorbit despre posibilitatea ca armament francez să fie folosit în acţiuni asupra instalaţiilor militare ruse de unde sunt lansate atacurile împotriva Ucrainei.
Deşi a subliniat că, din câte ştie, Ucraina nu a folosit încă armele livrate de Franţa pentru atacuri asupra teritoriului Rusiei, Lecornu a pus accentul asupra faptului că „acele arme care sunt date Ucrainei îi permit să se apere şi asta nu face din Franţa un cobeligerant”.
El susținut apreciat că Rusia, cu noua ei strategie, a creat „acest risc de a-şi vedea propriile instalaţii militare atacate” şi că „rolurile nu ar trebui inversate”.
A dezbătut și posibilitatea ca Franţa să trimită instructori militari în Ucraina
Ministrul a dezbătut și controversata idee ca Franţa să trimită instructori militari în Ucraina. El a dat asigurări că „nu a fost luată încă nicio decizie”.
Totuși, a recunoscut că este un subiect care „este în discuţie” încă din timpul conferinţei internaţionale de ajutorare a Kievului organizată la Paris la sfârşitul lunii februarie.
Ministrul francez a apreciat că aceste discuţii ar fi justificate deoarece Ucraina pregăteşte demobilizarea unei părţi din trupele sale. Aceasta luptă încă de la începutul războiului, din februarie 2022.
Asta înseamnă că trebuie să constituie între 15 şi 20 de brigăzi de militari pe care trebuie să le antreneze într-o perioadă scurtă.